Ved to-tiden i nat kom en 24-årig mand cyklende på Th. Sauers Vej i Aalborg, da to mænd pludselig kom kørende i bil. Mændene, der var stærkt påvirkede af svampe, ecstasy og alkohol, sprang ud af bilen og truede cyklisten med en kølle til at udlevere sin pung. Herefter kørte de væk i bilen igen, men kun for at vende tilbage kort tid efter. I mellemtiden havde den 24-årige nået at ringe til politiet, og det lykkedes ham at gemme sig for de to gerningsmænd. Politiet anholdt de to på henholdsvis 21 og 22 år på stedet, og de fremstilles formentlig i grundlovsforhør i dag. Begge var kendt af politiet i forvejen.

Referat:
To stærkt påvirkede mænd overfaldt i nat en 24-årig cyklist på Th. Sauers Vej ved Scoresbysundvej i Aalborg. Politiet fangede dem dog hurtigt efter overfaldet.